نورا عبد الرحمن في تصريحها لأسرار المشاهير "صلة رحم" نقلة كبيرة لي .
ملامح مصريه هادئة.. موهبة جديدة متألقة..من اول مشهد لها تجد أنك أمام ممثلة مبدعة عملت بالتمثيل منذ نعومة أظافرها.
هي المتألقة " نورا عبد الرحمن" .
بقلم / نهي شكري
-
ممكن تكلمني عن بدايتك الفنيه ؟
انا بدايتي كانت بدور في مسلسل هجمة مرتدة وقمت فيها بدور شخصيه ساره بنت الفنان هشام سليم مع المخرج استاذ احمد علاء.
-
ماذا عن دور نورا في صلة رحم ؟
دور نورا انا حبيته وأول ما قرأته كنت سعيدة اني اقوم به ،وعندي شغف كبير ان اقدمه بشكل بسيط يوصل للناس، و كنت منتظرة جدا ينزل ،واكتر حاجه كنت قلقانه منها هي ردود أفعال الناس عليه و هيوصل ليهم ازاي .
بس الحمدلله ردود الأفعال فرحتني جدا و شجعتني اني اكمل .
-
هل وجدتي سهولة في العمل مع المخرج خالد نادي .. وهل قام بتشجيعك وما مدى استفادتك من توجيهاته ؟
بكل صراحه
الشغل معه ممتع و مشجع جدا
طاقته حلوه جدا في اللوكيشن بيتعامل مع الكل باهتمام و بيفرح جدا بالمشاهد لما تتعمل صح.
وفي كل مشهد اعمله بحاول اعمله صح اوي عشان رد فعله و تشجيعه .
متاكده ان ده راي اي حد فيه .بيسمع اي سؤال بتركيز و يجاوب عليه .
بينصح بطريقه محترمه جدا لاي حد كان حابب افادتنا و اهتمامه بالعمل و تركيزه، كان سبب لنا أننا حرصين علي تعبه و مركزيين و بنسمعه بتمعن .
من احسن التجارب اللي ممكن اعيشها اني كنت جزء من المسلسل ده.
-
ماذا عن التعامل مع الفنان إياد نصار و مدي الافادة من التمثيل أمامه وماذا استفدتي منه ؟
استاذ اياد نصار فنان محترم جدا و مهني جدا جدا بيحب شغله و مركز فيه كان مهتم بكل الادوار حتي لو مش الادوار اللي قدامه في المشهد .
مش بيتاخر باي نصيحه في صالح العمل او الممثل
شخص لطيف جدا و فعلا اكتر حاجه اوصفه بيها انه بيدي شغله كل طاقته و تركيزه و بيخاف عليه جدا.
-
شخصية تتمنى أن تقومي بيها .. وماذا عن أدوارك المستقبلية ؟
احب جدا الفتره القادمه اقدم شخصيه تكون بعيده عني تماما، و جديده عن شخصية نورا حابه اكيد اقدم حاجه مختلفه
و إن شاء الله قريبا سأقوم بالاعلان عن دور جديد في مسلسل بعد رمضان
-
فنان وفنانة تفضلي العمل معاهم ..والمخرج الذي تفضلي العمل معه ؟
الفنان اللي بتمني اشتغل معاه
الفنان ماجد الكيدواني ، احمد عز و كريم عبدالعزيز
و الفنانه يسرا ، هند صبري و مني زكي
المخرج اللي نفسي اشتغل معه أ. كاملة أبو زكري و ا.مروان حامد.
أقرأ أيضا